title: 2006/884/ΕΚ: Απόφαση της Επιτροπής, της 6ης Δεκεμβρίου 2006 , για τον καθορισμό της θέσης της Κοινότητας όσον αφορά την απόφαση της μεικτής επιτροπής που συστάθηκε στο πλαίσιο της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για την αμοιβαία αναγνώριση πιστοποιητικών συμμόρφωσης του εξοπλισμού πλοίων, με την οποία εγκρίνεται ο εσωτερικός κανονισμός της

text:
               7.12.2006

               EL

               Επίσημη Εφημερίδα της Ευρωπαϊκής Ένωσης

               L 341/39

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 6ης Δεκεμβρίου 2006
   για τον καθορισμό της θέσης της Κοινότητας όσον αφορά την απόφαση της μεικτής επιτροπής που συστάθηκε στο πλαίσιο της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για την αμοιβαία αναγνώριση πιστοποιητικών συμμόρφωσης του εξοπλισμού πλοίων, με την οποία εγκρίνεται ο εσωτερικός κανονισμός της
   (2006/884/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση 2004/425/ΕΚ του Συμβουλίου, της 21ης Απριλίου 2004, για τη σύναψη συμφωνίας αμοιβαίας αναγνώρισης μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για την αμοιβαία αναγνώριση των πιστοποιητικών συμμόρφωσης του εξοπλισμού πλοίων (1) (στο εξής «η συμφωνία»), και ιδίως το άρθρο 3 παράγραφος 2,
   Εκτιμώντας τα ακόλουθα:

               (1)

               Η Επιτροπή, ενόψει της έγκρισης κοινοτικής θέσης, συμβουλεύτηκε την ειδική επιτροπή που έχει συσταθεί από το Συμβούλιο.

               (2)

               Το άρθρο 7 παράγραφος 2 της συμφωνίας αναφέρει ότι η μεικτή επιτροπή, που ιδρύθηκε βάσει του άρθρου 7 της συμφωνίας, καθορίζει τον εσωτερικό κανονισμό της,

         ΑΠΟΦΑΣΙΖΕΙ:
   Άρθρο μόνο
   Η θέση που πρέπει να υιοθετήσει η Ευρωπαϊκή Κοινότητα όσον αφορά την απόφαση της μεικτής επιτροπής που έχει συσταθεί βάσει του άρθρου 7 της συμφωνίας αμοιβαίας αναγνώρισης πιστοποιητικών συμμόρφωσης του εξοπλισμού πλοίων μεταξύ της Ευρωπαϊκής Κοινότητας και των Ηνωμένων Πολιτειών της Αμερικής, για την έγκριση του εσωτερικού κανονισμού της, στηρίζεται στο σχέδιο απόφασης της μεικτής επιτροπής που επισυνάπτεται στην παρούσα απόφαση.

      Βρυξέλλες, 6 Δεκεμβρίου 2006.

            Για την Επιτροπή

         Peter MANDELSON

            Μέλος της Επιτροπής

      (1)  ΕΕ L 150 της 30.4.2004, σ. 42.

      ΠΑΡΑΡΤΗΜΑ
      «
            ΣΧΕΔΙΟ
            ΑΠΟΦΑΣΗ αριθ. …/… ΤΗΣ ΜΕΙΚΤΗΣ ΕΠΙΤΡΟΠΗΣ ΠΟΥ ΣΥΣΤΑΘΗΚΕ ΣΤΟ ΠΛΑΙΣΙΟ ΤΗΣ ΣΥΜΦΩΝΙΑΣ ΜΕΤΑΞΥ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΚΑΙ ΤΩΝ ΗΝΩΜΕΝΩΝ ΠΟΛΙΤΕΙΩΝ ΤΗΣ ΑΜΕΡΙΚΗΣ
            για την αμοιβαία αναγνώριση πιστοποιητικών συμμόρφωσης του εξοπλισμού πλοίων με την οποία εγκρίνεται ο εσωτερικός κανονισμός της
            Η ΜΕΙΚΤΗ ΕΠΙΤΡΟΠΗ,
            Έχοντας υπόψη τη συμφωνία αμοιβαίας αναγνώρισης των πιστοποιητικών συμμόρφωσης του εξοπλισμού πλοίων μεταξύ της Ευρωπαϊκής Κοινότητας και των Ηνωμένων Πολιτειών της Αμερικής, και ιδίως το άρθρο 7,
            Εκτιμώντας ότι το άρθρο 7 παράγραφος 2 της συμφωνίας προβλέπει ότι η μεικτή επιτροπή καταρτίζει τον δικό της εσωτερικό κανονισμό,
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

                        1)

                        Εγκρίνεται ο εσωτερικός κανονισμός της μεικτής επιτροπής, όπως ορίζεται στο παράρτημα της παρούσας απόφασης.

               Η παρούσα απόφαση, εις διπλούν, υπογράφεται από αντιπροσώπους της μεικτής επιτροπής που εξουσιοδοτούνται να ενεργούν εξ ονόματος των μερών όσον αφορά την τροποποίηση της συμφωνίας. Η παρούσα απόφαση αρχίζει να ισχύει από την ημερομηνία της τελευταίας εκ των υπογραφών αυτών.
               Υπεγράφη στην Ουάσινγκτον στις

                     Εξ ονόματος των Ηνωμένων Πολιτειών Αμερικής

               Υπεγράφη στις Βρυξέλλες στις

                     Εξ ονόματος της Ευρωπαϊκής Κoινότητας

            ΠΑΡΑΡΤΗΜΑ

               ΕΣΩΤΕΡΙΚΟΣ ΚΑΝΟΝΙΣΜΟΣ ΤΗΣ ΜΕΙΚΤΗΣ ΕΠΙΤΡΟΠΗΣ ΠΟΥ ΣΥΣΤΑΘΗΚΕ ΣΤΟ ΠΛΑΙΣΙΟ ΤΗΣ ΣΥΜΦΩΝΙΑΣ ΜΕΤΑΞΥ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΚΑΙ ΤΩΝ ΗΝΩΜΕΝΩΝ ΠΟΛΙΤΕΙΩΝ ΤΗΣ ΑΜΕΡΙΚΗΣ
               για την αμοιβαία αναγνώριση πιστοποιητικών συμμόρφωσης του εξοπλισμού πλοίων
               Άρθρο 1
               Προεδρία
               Η προεδρία της μεικτής επιτροπής ασκείται από κοινού από έναν αντιπρόσωπο της Ευρωπαϊκής Κοινότητας και έναν των Ηνωμένων Πολιτειών.
               Άρθρο 2
               Συνεδριάσεις
               1.   Η μεικτή επιτροπή συνέρχεται σε τακτά διαστήματα και τουλάχιστον μία φορά ετησίως σε αμοιβαία συμφωνηθέντα χρόνο. Στην περίπτωση που ένα μέρος κρίνει αναγκαία τη διεξαγωγή συμπληρωματικών συνεδριάσεων, το άλλο μέρος ικανοποιεί το αίτημα αυτό στον μέγιστο δυνατό βαθμό.
               2.   Τα συμβαλλόμενα μέρη αναλαμβάνουν εκ περιτροπής τη διοργάνωση της συνεδρίασης εκτός αν συμφωνηθεί διαφορετικά. Οι τηλεδιασκέψεις ή οι βιντεοδιασκέψεις μπορούν να χρησιμοποιούνται μετά από συμφωνία μεταξύ των μερών.
               3.   Οι συνεδριάσεις της μεικτής επιτροπής συγκαλούνται από τους συμπροέδρους.
               4.   Οι συμπρόεδροι καθορίζουν μια ημερομηνία διεξαγωγής της συνεδρίασης και ανταλλάσσουν τα απαιτούμενα έγγραφα εγκαίρως, ώστε να εξασφαλιστεί επαρκής προετοιμασία, εφόσον είναι δυνατό, τρεις εβδομάδες πριν από τη συνεδρίαση.
               5.   Το μέρος που φιλοξενεί τη συνεδρίαση ή συγκαλεί τη βιντεοδιάσκεψη ή τηλεδιάσκεψη αναλαμβάνει και τα θέματα διοικητικής μέριμνας.
               Άρθρο 3
               Αντιπροσωπείες
               Τα συμβαλλόμενα μέρη ενημερώνονται αμοιβαία τουλάχιστον μία εβδομάδα πριν από τη συνεδρίαση, σχετικά με τη σύνθεση των αντιπροσωπειών τους.
               Άρθρο 4
               Ημερήσια διάταξη των συνεδριάσεων
               1.   Για κάθε συνεδρίαση συντάσσεται προσωρινή ημερήσια διάταξη από τους συμπροέδρους, το αργότερο 14 ημέρες πριν από τη συνεδρίαση. Η προσωρινή ημερήσια διάταξη περιλαμβάνει τα θέματα για τα οποία έχει ληφθεί αίτηση συμπερίληψής τους στην ημερήσια διάταξη από έναν από τους συμπροέδρους, το αργότερο 14 ημέρες πριν από τη συνεδρίαση.
               2.   Κάθε συμβαλλόμενο μέρος μπορεί να προσθέσει θέματα στην προσωρινή ημερήσια διάταξη οποιαδήποτε στιγμή πριν από τη συνεδρίαση, εφόσον συμφωνεί και το άλλο μέρος. Το μέρος που επιθυμεί να προσθέσει θέματα στην προσωρινή ημερήσια διάταξη υποβάλλει την αίτησή του γραπτώς, αν είναι δυνατόν, στο άλλο μέρος. Οι αιτήσεις αυτές ικανοποιούνται στο μέτρο του δυνατού.
               3.   Η τελική ημερήσια διάταξη εγκρίνεται από τους συμπροέδρους στην αρχή κάθε συνεδρίασης. Θέμα άλλο από αυτά που περιέχονται ήδη στην προσωρινή ημερήσια διάταξη μπορεί να συμπεριληφθεί εκ των υστέρων, εφόσον τα μέρη συμφωνούν, και ικανοποιείται στο μέτρο του δυνατού.
               Άρθρο 5
               Πρακτικά των συνεδριάσεων
               1.   Προσχέδιο των πρακτικών καταρτίζεται το συντομότερο δυνατό από τον συμπρόεδρο που φιλοξενεί τη συνεδρίαση.
               2.   Τα πρακτικά, κατά γενικό κανόνα, παραθέτουν όσον αφορά κάθε θέμα της ημερήσιας διάταξης:

                           α)

                           τα έγγραφα που υποβλήθηκαν στη μεικτή επιτροπή·

                           β)

                           τις δηλώσεις τις οποίες ζήτησε ένα συμβαλλόμενο μέρος να περιληφθούν· και

                           γ)

                           τις αποφάσεις που λήφθηκαν και τα συμπεράσματα που εγκρίθηκαν για ένα συγκεκριμένο θέμα.

                     3.   Στα πρακτικά αναγράφονται επίσης τα άτομα των αντίστοιχων αντιπροσωπειών που συμμετέχουν, καθώς και το υπουργείο ή η υπηρεσία που εκπροσωπεί το καθένα.
               4.   Τα πρακτικά εγκρίνονται από τους συμπροέδρους.
               Άρθρο 6
               Αποφάσεις της μεικτής επιτροπής
               1.   Η μεικτή επιτροπή λαμβάνει τις αποφάσεις της με ομοφωνία.
               2.   Η μεικτή επιτροπή μπορεί να εγκρίνει απόφαση με γραπτή διαδικασία σε στιγμή άλλη από τις επίσημες συνεδριάσεις της μεικτής επιτροπής.
               3.   Οι αποφάσεις της μεικτής επιτροπής φέρουν την επικεφαλίδα “απόφαση” και ακολουθούνται από αύξοντα αριθμό και από την περιγραφή του θέματός τους. Η ημερομηνία έναρξης ισχύος της απόφασης αναγράφεται επίσης. Οι αποφάσεις υπογράφονται από αντιπροσώπους της μεικτής επιτροπής που εξουσιοδοτούνται να ενεργούν εξ ονόματος των μερών. Οι αποφάσεις συντάσσονται εις διπλούν και κάθε απόδοση είναι εξίσου αυθεντική.
               Άρθρο 7
               Διαβούλευση με εμπειρογνώμονες
               Η επιτροπή δύναται να συμβουλεύεται εμπειρογνώμονες για συγκεκριμένα θέματα εφόσον συμφωνούν τα μέρη.
               Άρθρο 8
               Δαπάνες
               1.   Κάθε μέρος είναι υπεύθυνο για τις δαπάνες που προκύπτουν από τη συμμετοχή του στις συνεδριάσεις της μεικτής επιτροπής, περιλαμβανομένων και των δαπανών προσωπικού, ταξιδιού και διαμονής καθώς και των εξόδων ταχυδρομείου και τηλεπικοινωνιών.
               2.   Οι λοιπές δαπάνες που προκύπτουν από τη διοργάνωση των συνεδριάσεων καλύπτονται γενικά από το μέρος που φιλοξενεί τη συνεδρίαση.
               Άρθρο 9
               Διοικητικές διαδικασίες
               1.   Εκτός κι αν αποφασιστεί διαφορετικά, οι συνεδριάσεις της μεικτής επιτροπής δεν είναι ανοικτές στο κοινό.
               2.   Τα πρακτικά και τα λοιπά έγγραφα της μεικτής επιτροπής θεωρούνται πληροφορίες που ανταλλάσσονται σύμφωνα με το άρθρο 17 της συμφωνίας για λόγους εμπιστευτικότητας.
               3.   Συμμετέχοντες άλλοι, εκτός των αξιωματούχων των μερών, μπορούν να προσκαλούνται από τους συμπροέδρους και υπόκεινται στις ίδιες απαιτήσεις ως προς την εμπιστευτικότητα, σύμφωνα με το άρθρο 17 της συμφωνίας.
               4.   Τα μέρη μπορούν να διοργανώνουν δημόσιες συναντήσεις ενημέρωσης ή να ενημερώνουν με άλλο τρόπο το ενδιαφερόμενο κοινό σχετικά με τα αποτελέσματα των συνεδριάσεων της μεικτής επιτροπής.

         »


title: 2012/801/ΕΕ: Απόφαση του Ευρωπαϊκού Κοινοβουλίου, της 23ης Οκτωβρίου 2012 , σχετικά με το κλείσιμο των λογαριασμών της Ευρωπαϊκής Αρχής για την Ασφάλεια των Τροφίμων για το οικονομικό έτος 2010

text:
               20.12.2012

               EL

               Επίσημη Εφημερίδα της Ευρωπαϊκής Ένωσης

               L 350/81

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 23ης Οκτωβρίου 2012
   σχετικά με το κλείσιμο των λογαριασμών της Ευρωπαϊκής Αρχής για την Ασφάλεια των Τροφίμων για το οικονομικό έτος 2010
   (2012/801/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς της Ευρωπαϊκής Αρχής για την Ασφάλεια των Τροφίμων για το οικονομικό έτος 2010,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της Ευρωπαϊκής Αρχής για την Ασφάλεια των Τροφίμων για το οικονομικό έτος 2010, συνοδευόμενη από τις απαντήσεις της Αρχής (1),

               —

               έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 – C7-0051/2012),

               —

               έχοντας υπόψη την απόφασή του της 10ης Μαΐου 2012 (2) με την οποία αναβάλλεται η απόφαση απαλλαγής όσον αφορά την εκτέλεση του προϋπολογισμού της Ευρωπαϊκής Αρχής για την Ασφάλεια των Τροφίμων για το οικονομικό έτος 2010, καθώς και τις απαντήσεις της διευθύνουσας συμβούλου της Αρχής,

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου (4), για την ίδρυση της Ευρωπαϊκής Αρχής για την Ασφάλεια των Τροφίμων, και ιδίως το άρθρο 44,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,

               —

               έχοντας υπόψη την κοινή δήλωση για τους αποκεντρωμένους οργανισμούς και την κοινή προσέγγιση η οποία προσαρτάται σε αυτή, που ενέκριναν τον Ιούνιο του 2012 το Ευρωπαϊκό Κοινοβούλιο, το Συμβούλιο και η Επιτροπή, ως αποτέλεσμα των εργασιών της διοργανικής ομάδας εργασίας για τους αποκεντρωμένους οργανισμούς η οποία δημιουργήθηκε τον Μάρτιο του 2009, και ιδίως τα κεφάλαια σχετικά με τη διακυβέρνηση, τη λειτουργία, τον προγραμματισμό, τη λογοδοσία και τη διαφάνεια της κοινής προσέγγισης,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη τη δεύτερη έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A7-0299/2012),

               1.

               εγκρίνει το κλείσιμο των λογαριασμών της Ευρωπαϊκής Αρχής για την Ασφάλεια των Τροφίμων για το οικονομικό έτος 2010·

               2.

               αναθέτει στον πρόεδρό του να διαβιβάσει την παρούσα απόφαση στην διευθύνουσα σύμβουλο της Ευρωπαϊκής Αρχής για την Ασφάλεια των Τροφίμων, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 366 της 15.12.2011, σ. 106.

      (2)  ΕΕ L 286 της 17.10.2012, σ. 367.

      (3)  ΕΕ L 248 της 16.9.2002, σ. 1.

      (4)  ΕΕ L 31 της 1.2.2002, σ. 1.

      (5)  ΕΕ L 357 της 31.12.2002, σ. 72.


title: 2005/527/EK: Απόφαση του Συμβουλίου, της 2ας Ιουνίου 2005, για τη σύναψη συμφωνίας-πλαισίου μεταξύ της Ευρωπαϊκής Κοινότητας και της Σερβίας και του Μαυροβουνίου που θεσπίζει τις γενικές αρχές της συμμετοχής της Σερβίας και του Μαυροβουνίου σε κοινοτικά προγράμματα

text:
               22.7.2005

               EL

               Επίσημη Εφημερίδα της Ευρωπαϊκής Ένωσης

               L 192/84

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 2ας Ιουνίου 2005
   για τη σύναψη συμφωνίας-πλαισίου μεταξύ της Ευρωπαϊκής Κοινότητας και της Σερβίας και του Μαυροβουνίου που θεσπίζει τις γενικές αρχές της συμμετοχής της Σερβίας και του Μαυροβουνίου σε κοινοτικά προγράμματα
   (2005/527/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΙΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 13, 71, 80, 95, 127, 137, 149, 150, 151, 152, 153, 157, 166, 175, 280 και 308, σε συνδυασμό με το άρθρο 300 παράγραφος 2 πρώτο εδάφιο δεύτερη φράση, παράγραφος 3 δεύτερο εδάφιο και παράγραφος 4,
   την πρόταση της Επιτροπής,
   τη σύμφωνη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)(2)(3)(4)(5)(6)(7)(8)(9)

               Το Ευρωπαϊκό Συμβούλιο της Θεσσαλονίκης του Ιουνίου 2003 ενέκρινε το «Θεματολόγιο της Θεσσαλονίκης για τα Δυτικά Βαλκάνια: προς την Ευρωπαϊκή Ολοκλήρωση», το οποίο προβλέπει ότι τα κοινοτικά προγράμματα θα είναι ανοικτά στις χώρες της διαδικασίας σταθεροποίησης και σύνδεσης (ΔΣΣ) σύμφωνα με τις γραμμές που χαράσσονται για τη συμμετοχή των υποψηφίων χωρών.Η Επιτροπή συνέστησε, στην ανακοίνωσή της «Προετοιμάζοντας τη συμμετοχή των χωρών των Δυτικών Βαλκανίων σε κοινοτικά προγράμματα και οργανισμούς», να συναφθούν με την Αλβανία, τη Βοσνία και Ερζεγοβίνη, την Κροατία, την Πρώην Γιουγκοσλαβική Δημοκρατία της Μακεδονίας και τη Σερβία και το Μαυροβούνιο, αντίστοιχα, συμφωνίες-πλαίσια που να θεσπίζουν τις γενικές αρχές της συμμετοχής κάθε χώρας σε κοινοτικά προγράμματα.Σύμφωνα με τις οδηγίες διαπραγμάτευσης που θεσπίσθηκαν από το Συμβούλιο στις 29 Απριλίου 2004, η Επιτροπή διαπραγματεύτηκε με τη Σερβία και το Μαυροβούνιο, εξ ονόματος της Κοινότητας, συμφωνία - πλαίσιο που θεσπίζει τις γενικές αρχές της συμμετοχής της Σερβίας και Μαυροβουνίου σε κοινοτικά προγράμματα.Η συμφωνία αυτή υπεγράφη, εξ ονόματος της Κοινότητας, στις 22 Νοεμβρίου 2004 στις Βρυξέλλες, με την επιφύλαξη της συνάψεώς της σε μεταγενέστερη ημερομηνία.Όσον αφορά ορισμένα από τα προγράμματα που καλύπτει η συμφωνία, η συνθήκη δεν προβλέπει άλλες αρμοδιότητες εκτός από εκείνες του άρθρου 308.Οι ειδικοί όροι και οι προϋποθέσεις για τη συμμετοχή της Σερβίας και Μαυροβουνίου σε κοινοτικά προγράμματα, συμπεριλαμβανομένης της καταβλητέας χρηματοδοτικής συνεισφοράς, θα πρέπει να καθορισθούν από την Επιτροπή εξ ονόματος της Κοινότητας. Για τον σκοπό αυτό, η Επιτροπή θα πρέπει να επικουρείται από ειδική επιτροπή που ορίζεται από το Συμβούλιο.Η Σερβία και Μαυροβούνιο μπορούν να ζητήσουν χρηματοδοτική βοήθεια για να συμμετάσχουν σε κοινοτικά προγράμματα δυνάμει του κανονισμού (ΕΚ) αριθ. 2666/2000, του Συμβουλίου, της 5ης Δεκεμβρίου 2000, για την παροχή βοήθειας προς την Αλβανία, τη Βοσνία και Ερζεγοβίνη, την Κροατία, την Ομοσπονδιακή Δημοκρατία της Γιουγκοσλαβίας και την Πρώην Γιουγκοσλαβική Δημοκρατία της Μακεδονίας (2), ή σε εφαρμογή κάθε παρόμοιου κανονισμού που προβλέπει εξωτερική κοινοτική βοήθεια για τη Σερβία και το Μαυροβούνιο και που μπορεί να θεσπισθεί στο μέλλον.Η εφαρμογή της συμφωνίας θα πρέπει να επανεξετάζεται σε τακτά χρονικά διαστήματα.Η συμφωνία θα πρέπει να εγκριθεί,

         ΑΠΟΦΑΣIZEI:
   Άρθρο 1
   Η συμφωνία – πλαίσιο μεταξύ της Ευρωπαϊκής Κοινότητας και της Σερβίας και Μαυροβουνίου για τη θέσπιση των γενικών αρχών της συμμετοχής της Σερβίας και Μαυροβουνίου σε κοινοτικά προγράμματα, εγκρίνεται εξ ονόματος της Κοινότητας.
   Το κείμενο της συμφωνίας επισυνάπτεται στην παρούσα απόφαση (3).
   Άρθρο 2
   1.   Η Επιτροπή εξουσιοδοτείται να ορίσει, εξ ονόματος της Κοινότητας, τους ειδικούς όρους και τις προϋποθέσεις που ισχύουν για τη συμμετοχή της Σερβίας και του Μαυροβουνίου σε κάθε μεμονωμένο πρόγραμμα, συμπεριλαμβανομένης της καταβλητέας χρηματοδοτικής συνεισφοράς. Η Επιτροπή επικουρείται σε αυτό το έργο από ειδική επιτροπή που ορίζεται από το Συμβούλιο.
   2.   Σε περίπτωση που η Σερβία και το Μαυροβούνιο υποβάλει αίτημα για εξωτερική βοήθεια, εφαρμόζονται οι διαδικασίες που καθορίζονται από τον κανονισμό (ΕΚ) αριθ. 2666/2000 και από παρόμοιους κανονισμούς που προβλέπουν κοινοτική εξωτερική βοήθεια προς τη Σερβία και το Μαυροβούνιο και που θα μπορούσαν να υιοθετηθούν μελλοντικά.
   Άρθρο 3
   Το αργότερο τρία έτη μετά την ημερομηνία έναρξης ισχύος της συμφωνίας και, στη συνέχεια, ανά τριετία, η Επιτροπή επανεξετάζει την εφαρμογή της συμφωνίας και υποβάλλει έκθεση στο Συμβούλιο. Η έκθεση αυτή συνοδεύεται, ενδεχομένως, από κατάλληλες προτάσεις.
   Άρθρο 4
   Ο Πρόεδρος του Συμβουλίου προβαίνει, εξ ονόματος της Κοινότητας, στις κοινοποιήσεις που προβλέπονται στο άρθρο 10 της συμφωνίας.

      Λουξεμβούργο, 2 Ιουνίου 2005.

            Για το Συμβούλιο

            Ο Πρόεδρος

         L. FRIEDEN

      (1)  Σύμφωνη γνώμη που διατυπώθηκε στις 10 Μαΐου 2005 (δεν έχει ακόμα δημοσιευθεί στην Επίσημη Εφημερίδα).

      (2)  ΕΕ L 306 της 7.12.2000, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2415/2001 (ΕΕ L 327 της 12.12.2001, σ. 3).

      (3)  Βλέπε σελίδα 14 της παρούσας Επίσημης Εφημερίδας.